
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23.10.2013               

Plx 361         


AVIZ

asupra  propunerii legislative privind colectarea datelor personale ale  utilizatorilor serviciilor de tip Prepay, 

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă  privind colectarea datelor personale ale  utilizatorilor serviciilor de tip Prepay, trimisă cu adresa nr. Pl-x 361 din  7 octombrie 2013, înregistrată cu nr.4c-11/1109 din  8 octombrie  2013.
Senatul, în calitate de primă Cameră sesizată, a respins propunerea legislativă  la data de  2 octombrie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect  stabilirea unor măsuri privind colectarea datelor personale ale utilizatorilor serviciilor de telefonie mobil de tip Prepay, în vederea  împiedicării unor atentate la siguranţa naţională, precum şi  a identificării persoanelor care apelează abuziv numărul de urgenţă 112, întrucât, potrivit  expunerii de motive, peste 70% din apelurile  primite au fost  false, iar  mai  mult  de jumătate au  fost efectuate de pe  telefoane mobile care  utilizau serviciile Prepay.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  23 octombrie  2013.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.235 din 3 aprilie  2013, Guvernul, prin punctul de  vedere transmis cu adresa nr.669 din 10 mai  2013, nu susţine adoptarea acestei iniţiative legislative.

 În urma dezbaterilor, cu unanimitate de  voturi, s-a hotărât avizarea  negativă a propunerii legislative.
În raport de obiectul şi conţinutul reglementării, iniţiativa legislativă face parte din categoria legilor ordinare.
                 VICEPREŞEDINTE,                                  SECRETAR,

                Nicolae-Ciprian NICA 
      Theodor-Cătălin NICOLESCU

Consilier 
 Florica Manole

